Elise Eskildsdatter
Store norske leksikon,Historie,Norsk og nordisk historie,Norges historie,Norges historie fra 1300 til 1660
Elise Eskildsdatter var en norsk ridderfrue. Hun kom fra en adelsslekt i Skåne og ble gift med ridder Olav Nilsson, som i 1438 ble høvedsmann på Bergenhus. Han fikk imidlertid et anstrengt forhold til den nye kong Christian 1 og ble avsatt i 1453.
Olav og Elise hadde tidligere drevet kaperfart mot hanseatene i Østersjøen, og de gjenopptok nå denne virksomheten. Elise ble på nytt frue på Bergenhus i 1455. Mannen hennes ble allerede samme år drept i Bergen, mens Elise slapp unna.Hun gikk deretter sammen med sine sønner til ny kaperkrig mot tyskerne og påførte dem så store tap at de i 1490 gikk med på å betale en mannebot for drapet på Olav. Les mer i Store norske leksikon Elise Eskildsdatter i Norsk biografisk leksikon Norge i senmiddelalderen